બે દિવસ અગાઉ કીમચાર રસ્તા વિસ્તારમાં યુનિયન બેકનું એટીએમ તોડી લાખો રૂપિયાની ચોરી કર્યાની ઘટના વચ્ચે ગુરૂવારે સુરત શહેરમાં બે એટીએમ તોડી ચોરી કરવાના પ્રયાસ કરવાની ઘટનાથી પોલીસ દોડતી થઈ ગઈ હતી. તસ્કરો દ્વારા વહેલી સવારમાં 15 મિનિટમાં જ ચોકબજાર સ્થિત એક્સિસ બેન્ક અને મજૂરા ગેટ સ્થિત સીજેએસબી બેન્કના એટીએમને નિશાન બનાવી ચોરી કરવાનો પ્રયાસ કરવામાં આવ્યો હતો.પરંતુ તેઓ નિષ્ફળ રહ્યા હતા પરંતુ તેઓની કરતુત સીસી ટીવી માં કેદ થઇ હતી. હાલમાં પોલીસે સીસી ટીવી ફૂટેજ મેળવી સધન તપાસ હાથ ધરી છે